techiaith/cofnodycynulliad_en-cy huggingface dataset:
English: So, £15 million, I think, for preparation for teachers towards the new curriculum, and then £750,000 in addition to the curriculum review BEL, as well as £1 million to Qualifications Wales. Is that sufficient?
Welsh: So, £15 miliwn, dwi'n meddwl, ie, ar gyfer paratoadau athrawon ar gyfer y cwricwlwm newydd, ac wedyn £750,000 yn ychwanegol i'r BEL adolygu'r cwricwlwm, a £1 miliwn i Cymwysterau Cymru. Ydy hynny'n ddigon?
English: A question on the Welsh in education strategic plans and the target of a million Welsh speakers by 2050. To what extent are you confident that there is sufficient budget provision to support delivery of the new requirements for local authorities?
Welsh: Cwestiwn ynglŷn â'r cynlluniau strategol Cymraeg mewn addysg a'r targed miliwn o siaradwyr. I ba raddau ydych chi'n hyderus bod darpariaeth y gyllideb yn ddigonol i gefnogi'r gwaith o gyflawni'r gofynion newydd ar gyfer awdurdodau lleol?
English: You as a Government have asked local authorities to develop plans to reduce the number of children who receive care. Is there additional funding being given to those local authorities to aid with this work of reducing the number of children?
Welsh: Rydych chi fel Llywodraeth wedi gofyn i awdurdodau lleol ddatblygu cynlluniau pwrpasol ar gyfer lleihau'r nifer o blant sydd yn derbyn gofal. Oes yna arian ychwanegol yn mynd i'r awdurdodau lleol i'w cynorthwyo nhw efo'r gwaith o ostwng y niferoedd?
English: But, of course, as you say, currently the majority of expenditure is going to the most expensive end of the spectrum rather than to preventative services. That's what the Association of Directors of Social Services has told us - that the resources are used increasingly for emergency support for children and families who are at crisis point, and so then the early intervention support is lacking. Is the budget allowing local authorities to move away from that kind of acute expenditure to that work to prevent problems? When are we going to see this great shift happening?
Welsh: Ond, wrth gwrs, fel rydych chi'n ei ddweud, ar hyn o bryd mae'r mwyafrif o'r gwariant yn mynd i'r pen mwyaf drud o'r sbectrwm yn hytrach nag i wasanaethau i atal problemau. Dyna mae Cymdeithas Cyfarwyddwyr Gwasanaethau Cymdeithasol yn ei ddweud wrthym ni - hynny yw, bod yr adnoddau'n cael eu defnyddio fwyfwy i ddarparu cymorth brys i blant a theuluoedd sydd eisoes ar y pwynt argyfwng, sy'n golygu mai prin ydy'r arian i fuddsoddi mewn ymyrraeth gynnar. Rydych chi'n sôn am y llong yma - ydy'r gyllideb yn caniatáu i awdurdodau lleol symud i ffwrdd o wariant acíwt tuag at waith sylfaenol i atal problemau? Pryd ydym ni'n mynd i weld y sifft mawr yma'n digwydd?
English: But great problems still exist, don't they, with 9.2 per cent of children looked after by local authorities in Wales having been in three placements - 630 children have been in three different placements. And then we have this problem of 20 per cent of children being placed outside Wales. And that seems - . That doesn't seem to be improving at all. I accept what you're saying, but our job, of course, is to call on you to accelerate that work and for this work to be given priority. Do you agree with this?
Welsh: Ond mae'r problemau mawr yn dal i fodoli, onid ydyn, efo 9.2 y cant o blant yn derbyn gofal gan awdurdodau lleol Cymru wedi bod mewn tri lleoliad - mae 630 o blant wedi bod mewn tri lleoliad gwahanol. Ac wedyn mae'r broblem yma o 20 y cant o blant yn cael eu lleoli y tu allan i Gymru. Ac mae hynny i weld - . Does yna ddim golwg bod hwnna yn mynd i leihau. Dwi'n derbyn beth rydych chi'n ei ddweud, ond ein gwaith ni, wrth gwrs, ydy pwyso i'r gwaith yna brysuro ac i'r gwaith yma gael blaenoriaeth. Ydych chi'n cytuno efo hynny?
English: Okay. There is one aspect in the draft budget narrative that does concern me slightly and is likely to be a cause for argument. It's noted in the draft budget that the Government is working with the future generations commissioner's office to look at social impact bonds as an outcomes-based investment model for the future. For me, that does ring alarm bells from hearing that, because for me that's a sign of privatising and of working with private companies and so forth to fund these vital services for looked-after children. How far have discussions gone, and are you happy with this path?
Welsh: Ocê. Mae yna un agwedd yn naratif y gyllideb ddrafft sy'n fy mhoeni i ychydig bach ac yn debygol o fod yn gynhennus. Mae o'n nodi yn y gyllideb ddrafft fod y Llywodraeth yn gweithio efo swyddfa comisiynydd cenedlaethau'r dyfodol i ystyried bondiau effaith gymdeithasol fel model buddsoddi ar gyfer y dyfodol. I mi, mae hynny'n canu clychau, mae'n fy nychryn i o glywed hynny, oherwydd mae hynny i mi yn arwydd o breifateiddio ac o weithio efo cwmnïau preifat ac yn y blaen i ariannu'r gwasanaethau holl-bwysig yma ar gyfer plant mewn gofal. Pa mor bell mae'r trafodaethau hynny yn mynd? Ydych chi'n hapus efo'r trywydd yma?
English: Your paper states that the strategic integrated impact assessment includes a clear consideration of the impact of budgetary decisions on children's rights. Where exactly is this in the strategic integrated impact assessment document?
Welsh: Mae'ch papur chi'n dweud bod yr asesiad effaith integredig strategol yn cynnwys ystyriaeth glir o effaith penderfyniadau cyllidebol ar hawliau plant. Lle yn union mae hyn yn y ddogfen asesiad effaith integredig strategol?
English: Thank you and welcome to the Culture, Welsh Language and Communications Committee. Happy new year to you all. I hope that you have returned to the Senedd full of energy. Apologies and substitutions: we haven't received any apologies this morning - I'm very pleased to hear that. Do any Members have any declarations of interest to make today? No, nothing. Okay.
Welsh: Diolch a chroeso i'r Pwyllgor Diwylliant, y Gymraeg a Chyfathrebu. Blwyddyn newydd dda i chi oll. Gobeithio'ch bod chi wedi dod yn ôl i'r Senedd yn llawn egni a hwyl. Ymddiheuriadau a dirprwyon: dŷn ni ddim wedi cael unrhyw ymddiheuriadau'r bore yma, dwi'n falch iawn o glywed. Oes gan unrhyw Aelod rhywbeth i ddatgan yma heddiw? Na, dim byd. Ocê.
English: So, moving on to item 2: scrutiny of the Welsh Government draft budget 2020-21 - Deputy Minister for Culture, Sport and Tourism. We welcome Dafydd Elis-Thomas AM, Deputy Minister for Culture, Sport and Tourism; we are also welcoming Jason Thomas, director of culture, sport and tourism; and also Huw Davies, who's head of culture, sport and tourism. Thank you very much for joining us today. We know that the budget has been brought forward a little as a result of the general election, so we're very pleased that you've been able to join us to give evidence to us at this time of year. As you know, I'm sure, by now - you've been to the committee plenty of times before - we're going to ask themed questions within the draft budget and Delyth Jewell will start. Thank you very much.
Welsh: Eitem 2, symudwn i: craffu ar gyllideb ddrafft Llywodraeth Cymru ar gyfer 2020-21 - y Ddirprwy Weinidog Diwylliant, Chwaraeon a Thwristiaeth. Dŷn ni'n croesawu Dafydd Elis-Thomas, Aelod Cynulliad a'r Dirprwy Weinidog Diwylliant, Chwaraeon a Thwristiaeth; dŷn ni'n croesawu Jason Thomas, cyfarwyddwr diwylliant, chwaraeon a thwristiaeth; a hefyd Huw Davies, sef pennaeth diwylliant, chwaraeon a thwristiaeth. Diolch i chi am ddod atom heddiw. Dŷn ni'n gwybod bod y gyllideb wedi cael ei symud ymlaen rhywfaint yn sgil yr etholiad cyffredinol, felly dŷn ni yn falch eich bod chi wedi gallu dod i mewn atom i roi tystiolaeth ger ein bron yr adeg yma o'r flwyddyn. Fel dŷch chi'n gwybod yn siŵr erbyn hyn - dŷch chi wedi bod i'r pwyllgor droeon nawr - dŷn ni'n mynd i ofyn cwestiynau ar sail themâu gwahanol o fewn y gyllideb ddrafft a bydd Delyth Jewell yn cychwyn y trafodaethau. Diolch.
English: Good morning and a happy new year. I'm going to be asking questions about the Well-being of Future Generations (Wales) Act 2015. Deputy Minister, since you became a member of the Government, what impact do you think that legislation has had on the way in which your department's budget is co-ordinated?
Welsh: Bore da a blwddyn newydd dda. Byddwn i'n gofyn cwestiynau am Ddeddf Llesiant Cenedlaethau'r Dyfodol (Cymru) 2015. Ddirprwy Weinidog, ers i chi ddod yn aelod o'r Llywodraeth, pa effaith dŷch chi'n meddwl y mae'r Ddeddf yna wedi cael ar y ffordd mae cyllideb eich adran yn cael ei gydlynu?
English: Well, last year, before my time on this committee, I do understand that you'd said that the Act, in some ways, wasn't working as it should, perhaps. Now, do you think that that's had any impact within your department?
Welsh: Wel, llynedd - roedd yn hyn yn amlwg cyn fy amser i ar y pwyllgor, ond dwi'n deall roeddech chi wedi dweud y llynedd bod y Ddeddf, mewn rhai ffyrdd, ddim yn gweithio yn y ffordd y gallai hi weithio. Ydych chi'n meddwl bod hynny wedi cael unrhyw effaith yn eich hadran chi?
English: Well, the Act has had an opportunity to bed in, and I've had an opportunity to supervise the implementation of the Act in more detail since then. So, may I disagree with whatever I said last year?
Welsh: Wel, mae'r Ddeddf wedi cael cyfle i weithredu, a dwi wedi cael cyfle i wylio a goruchwylio gweithrediad y Ddeddf yn fwy manwl ers hynny. Ac, felly, gaf i anghytuno efo beth bynnag ddywedais i y llynedd?
English: [ Laughter.] Yes, you have every right to do that, of course. So, given what you've said, I assume, therefore, that you do feel that the Act hasn't changed, but the way in which, over time, it's - what's the word - the way it's been incorporated into the way that governance happens, it's become more a natural part of that.
Welsh: [ Chwerthin. ] Ie, mae perffaith hawl gyda chi i wneud hynny. Felly, o ystyried beth rŷch chi wedi'i ddweud, rwy'n cymryd, felly, eich bod chi'n meddwl dyw e ddim bod y Ddeddf, yn amlwg, wedi newid, ond mae'r ffordd efallai, gydag amser, mae e wedi cael ei - beth bynnag ydy'r gair - ymdrothwyo mwy yn y ffordd mae llywodraethu yn digwydd yn y wlad yma, mae'n dod yn rhywbeth fwy naturiol.
English: Yes, and perhaps it would be worth me referring to some very practical examples. For example, the reading services of the national library that support people who have difficulties in reading and visual impairments to access the collection. Cadw, as the major conservation body that we have, has been training, very carefully, the staff in dementia awareness, so that we can welcome everyone who wishes to enjoy what we have to offer to the public in Wales, whatever their requirements are, whatever any disabilities they might have are, or any ways of engaging with the collection that could cause any difficulties in terms of that engagement. And it's very interesting for me that the study that Cadw has participated in demonstrates that more than half of the people asked feel that they have seen an improvement in the quality of their lives, and feel less isolated and alone because they have been able to participate in activities and enjoy the monuments of Wales, and enjoy engaging in the arts, which is very important as well, so that people feel that their lives have value. Without mentioning sport, of course. Clearly, I feel very enthusiastic about this; I wasn't running this morning, but I did run yesterday. Physical activity is a very important part of my life, as it is for a large proportion of the people of Wales, and it's important that we encourage participation in sport, either by taking part in sport, or by watching it and supporting. And I know many of you here are in that same category.
Welsh: Ydy, ac efallai y byddai'n werth i mi gyfeirio at rai enghreifftiau ymarferol iawn. Er enghraifft, gwasanaethau darllen y llyfrgell genedlaethol, sydd yn cefnogi pobl sydd ag anawsterau gweld er mwyn gallu cael mynediad i'r casgliad. Mae Cadw, fel y prif gorff cadwraeth sydd gyda ni, wedi bod yn hyfforddi, yn ofalus iawn, y staff mewn ymwybyddiaeth dementia, fel ein bod ni'n gallu croesawu pawb sydd yn dymuno mwynhau beth sydd gyda ni i'w gynnig i gyhoedd Cymru, beth bynnag ydy eu gofynion nhw, neu beth bynnag ydy unrhyw anableddau, neu unrhyw ffyrdd o weithredu sydd ganddyn nhw a allai fod yn peri anhawster i unrhyw fath o fwyniant felly. Ac, mae'n ddiddorol iawn i mi bod yr astudiaeth mae Cadw wedi cymryd rhan ynddo fo yn dangos bod mwy na hanner y bobl a holwyd yn teimlo eu bod nhw wedi cael gwelliant yn ansawdd eu bywyd, ac yn teimlo yn llai ynysig ac unig oherwydd eu bod nhw wedi gallu cymryd rhan mewn gweithgareddau a mwynhau henebion a mwynhau gwylio celfyddyd hefyd, wrth gwrs, sydd yn faes pwysig iawn ar gyfer pobl i fod yn ymdeimlo â gwerth eu bywyd. Ac, wrth gwrs, heb sôn am chwaraeon. Yn amlwg, rwy'n teimlo'n frwd iawn ynglŷn â hyn, oherwydd dwi ddim wedi bod yn rhedeg bore 'ma, ond mi fues i'n rhedeg bore ddoe. Mae cymryd rhan mewn gweithgaredd gorfforol yn rhan ganolog o'm mywyd i, fel y mae o i fywyd canran weddol, erbyn hyn, o boblogaeth Cymru, ac mae'n bwysig ein bod ni'n annog cyfranogi mewn chwaraeon, pa un ai drwy gymryd rhan ynddo fo, neu wrth gwrs, drwy ei wylio fo'n frwdfrydig. A dwi'n gwybod bod llawer ohonoch chi fan hyn yn yr un categori.
English: You mentioned the need to ensure that more people are able to enjoy and participate in the arts. Do you intend to increase the funding for the Fusion programme?
Welsh: Rydych chi'n sôn am yr angen i wneud yn siŵr bod mwy o bobl yn gallu mwynhau a chymryd rhan yn y byd celfyddydol. Ydych chi'n bwriadu cynyddu'r cyllid ar gyfer Cyfuno - Fusion?
English: Well, yes, because what we have been doing is developing this scheme and moving it forward across everything that we do. And, in this work, of course, contributions have been made by the arts council, and a relatively recent report on mapping the arts in relation to the health landscape in Wales. So, that's what they've been studying in that mapping exercise. And that activity is part of the specific budget for Fusion - the MALD budget, as we call the budget that impacts on all of the areas that I'm responsible for. And in that budget of £1.7 million, there is priority given to the Fusion scheme, and we will be putting forward further schemes as part of the Fusion expenditure review. So, it is one of our priorities.
Welsh: Wel, ydyn, oherwydd beth dŷn ni wedi bod yn ei wneud ydy datblygu'r cynllun yma a'i symud o ymlaen ar draws y cyfan rydyn ni yn ei wneud. Ac, yn y gwaith yma, wrth gwrs, mae yna gyfraniadau wedi cael eu gwneud gan gyngor y celfyddydau i adroddiad gymharol ddiweddar ar fapio'r celfyddydau mewn perthynas â iechyd - tirwedd iechyd a'r celfyddydau yng Nghymru ydy'r hyn y maen nhw wedi bod yn ei astudio. Ac mae'r gweithgaredd yna yn rhan o gyllideb weithgaredd benodol ynglŷn â Cyfuno - yn rhan o gyllideb MALD, fel rydyn ni'n galw'r gyllideb sydd yn effeithio ar yr holl feysydd rydw i'n gyfrifol amdanyn nhw. Ac o fewn y gyllideb yna o £1.7 miliwn, y mae yna flaenoriaeth i'r cynllun Cyfuno, ac mi fyddwn ni'n cyflwyno cynlluniau pellach fel rhan o'r adolygiad gwariant Cyfuno. Felly, mae o'n un o'n blaenoriaethau ni.
English: This committee will certainly have sight of that report when we've received it.
Welsh: Bydd y pwyllgor yn sicr yn cael gweld yr adroddiad pan fyddwn ni wedi ei gael.
English: Thank you. And finally on that, again in relation to the Well-being of Future Generations Act (Wales) 2015, is there anything over the next year that you and your department would wish to do differently in terms of ensuring that your work does align with that legislation?
Welsh: Diolch. Ac yn olaf ar hynna, oes yna unrhyw beth, yn ymwneud eto gyda Deddf Llesiant Cenedlaethau'r Dyfodol (Cymru) 2015, dros y flwyddyn nesaf y byddech chi a'ch adran eisiau ei wneud yn wahanol o ran gwneud yn siŵr bod eich gwaith yn cyd-fynd â'r ddeddfwriaeth yna?
English: No, the priorities have been set out very clearly. We've published documents and you'll be familiar with them - you'll have seen copies of them; there is reference made to them in the evidence that we've put forward. In the three or four areas that I'm responsible for, those priorities include increasing participation. That's one of the main things that we're trying to do and participation means practical participation by taking part in activities as well as watching them.
Welsh: Na, mae'r blaenoriaethau wedi'u gosod allan yn glir. Rydym ni wedi cyhoeddi dogfennau, a byddwch chi'n gyfarwydd â nhw - rydych chi wedi gweld copïau ohonyn nhw; mae yna gyfeiriad atyn nhw yn y dystiolaeth. Yn y tri neu bedwar maes rydw i'n gyfrifol amdanyn nhw, y mae'r blaenoriaethau yna'n cynnwys cynyddu cyfranogaeth. Dyna un o'r prif bethau rydym ni'n ceisio ei wneud ac mae cyfranogaeth yn golygu cyfranogaeth ymarferol weithredol trwy gymryd rhan mewn digwyddiadau yn ogystal â'u gwylio nhw.
English: Thank you very much. I just wanted to ask a question now about the modern art gallery. When I sat on the Committee for the Scrutiny of the First Minister, as Chair of this committee, I asked Mark Drakeford about those plans, and he told me that a clear assessment of the options had been undertaken. But he didn't want to give the details in that committee meeting. I don't see, in the budget, where the funding for creating any kind of new institution is, and also in terms of the sports museum. So, could you give us some kind of idea, because there is a great deal of interest in this area, where you intend to take these two schemes forward, so that we can understand and try to scrutinise down the line as well?
Welsh: Diolch yn fawr iawn. Dwi jest eisiau gofyn cwestiwn nawr ynglŷn â'r oriel gelf gyfoes. Pan oeddwn i'n eistedd ar y pwyllgor sgrwtini ar waith y Prif Weinidog, fel Cadeirydd y pwyllgor yma, fe wnes i ofyn i Mark Drakeford, cyn y Nadolig, ynglŷn â'r cynlluniau hynny, ac roedd ef wedi dweud wrthyf i fod yna asesiad clir o'r opsiynau wedi cael ei wneud, ond doedd e ddim eisiau rhoi'r manylion yn y pwyllgor hynny. Dwi ddim yn gweld, yn y gyllideb, lle mae'r arian ar gyfer creu unrhyw fath o sefydliad newydd yn hynny o beth, a hefyd o ran yr amgueddfa chwaraeon. Felly, a fedrwch chi roi rhyw fath o syniad inni, gan fod yna gryn ddiddordeb yn y maes yma, lle rydych chi'n bwriadu cymryd y cynlluniau - y ddau gynllun yma yn benodol - er mwyn inni ddeall ac inni geisio sgrwtineiddio i lawr y lein hefyd?
English: Thank you. Somebody will be exploring those wider issues later on. I just wanted to understand, when you said 'very soon, there would be a report by the working group', when will that be? Is there a timetable?
Welsh: Diolch. Bydd rhywun yn siarad am y meysydd mwy eang. Roeddwn i jest eisiau deall, pan oeddech chi'n dweud 'yn fuan bydd yna adroddiad gan y grŵp gorchwyl', pryd mae 'yn fuan'? Oes yna fwy o amserlen?
English: When the report is completed. I'm still awaiting it. I don't know if we have a date.
Welsh: Ar ôl iddyn nhw orffen yr adroddiad. Rydw i'n dal i ddisgwyl amdano fo. Wn i ddim a oes yna ddyddiad eto.
English: I don't know what the specific date is at the moment, no.
Welsh: Dwi ddim yn gwybod beth yw'r dyddiad penodol.
English: But this is how we work - that is, I do ask the bodies accountable to me to do that practical work, and that will mean that they will have been consulting with the 15 possible sites in terms of the galleries the length and breadth Wales and, of course, in terms of football, they've been in touch with Wrexham council and Wrexham museum. And both of those developments will happen when all of those arrangements are completed.
Welsh: Ond fel hyn rydym ni'n gweithio - hynny ydy, rydw i'n gofyn i'r cyrff sy'n gyfrifoldeb i mi i wneud y gwaith ymarferol. Mae hynny'n golygu eu bod nhw wedi bod yn ymgynghori â'r 15 o safleoedd posibl yn yr orielau ar draws Cymru ac, wrth gwrs, efo pêl-droed, cysylltu gyda chyngor Wrecsam a'r amgueddfa yn Wrecsam, wrth gwrs. Ac mae'r ddau ddatblygiad yna yn mynd i ddigwydd pan mae'r trefniadau yna i gyd wedi cael eu cwblhau.
English: Thank you very much, Chair. Good morning, everyone. May I ask first of all about the museum, particularly the funding available in the capital budget over the next year? I understand in the scrutiny session last year, you talked about the redevelopment in St Fagans, which is appropriate and excellent - as some of us have seen - and you said it should be doing the same thing in Llanberis, at the slate museum. So, the question is this: we heard in the scrutiny session, when we went to St Fagans, from Neil Wicks, who is the finance director, that £50 million would be required for St Fagans just to maintain the museum as it is. So, there is demand with regard to capital in terms of St Fagans, but there will also be demand in terms of capital for Llanberis. Is there sufficient funding available for both?
Welsh: Diolch yn fawr, Cadeirydd. Bore da, bawb. Gaf i ofyn i ddechrau ynglŷn â'r amgueddfa, yn enwedig yr arian sydd ar gael yn y gyllideb gyfalaf dros y flwyddyn nesaf? Rwy'n deall yn y sesiwn graffu llynedd, gwnaethoch chi sôn am ailddatblygiad Sain Ffagan, sy'n dda ac yn addas - mae rhai ohonon ni wedi'i weld e - ond fe ddywedoch chi hefyd y byddech chi'n gwneud yr un peth yn Llanberis, yn yr amgueddfa lechi. So, felly, y cwestiwn yw hyn: fe glywon yn y sesiwn graffu, pan aethon ni i Sain Ffagan, wrth Neil Wicks, sef y cyfarwyddwr cyllid, fod eisiau £50 miliwn ar Sain Ffagan er mwyn jest cynnal yr amgueddfa fel oedd hi. Felly, mae yna alw ynglŷn â chyfalaf ynglŷn â Sain Ffagan, a hefyd, wrth gwrs, bydd yna alw ynglŷn â chyfalaf ar gyfer Llanberis. Oes yna ddigon o arian ar gael i wneud y ddau?
English: Well, we are in ongoing discussions with the museums and galleries on their capital requirements, and what I have done is to explain very clearly to them and to my colleagues and friends within Government that there isn't, within our budget, enough money to deal with major national projects. So, in north Wales, the slate museum and, of course, Theatr Clwyd are the two projects that I'm very eager to promote and to secure budgets for. And I will, hopefully - and you will be very familiar with this, Carwyn - be taking a paper to Cabinet with these proposals in order to ensure that we do have the funds available over the next years to complete both projects. That is a very strong ambition of mine as one who has historical links through my family with the slate industry, particularly in north Wales. That is something that will also link, hopefully, with the latest proposals submitted to UNESCO on the slate industry and the culture around the slate industry in north Wales, and we hope to hear about that proposal soon. Anything to add on that?
Welsh: Wel, rydyn ni mewn trafodaeth gyson, wrth gwrs, bob tro gyda'r amgueddfa a'r orielau ynglŷn â'u hanghenion cyfalaf, a beth rydw i wedi'i wneud ydy esbonio'n glir iawn iddyn nhw ac i fy nghyfeillion - Gweinidogion eraill yn y Llywodraeth - nad oes yna, o fewn ein cyllideb ni, ddigon o arian i allu ymwneud â phrojectau cenedlaethol mawr. Ac felly, yn y gogledd, mae'r amgueddfa lechi ac, wrth gwrs, Theatr Clwyd yn ddau broject rydw i'n awyddus iawn i'w hyrwyddo ac i sicrhau cyllideb ar eu cyfer nhw. Ac mi fydda i, gobeithio - a byddwch chi'n gyfarwydd iawn â hyn, Carwyn - yn mynd â phapur i'r Cabinet ar y cynigion yma er mwyn ceisio sicrhau bod gyda ni wariant dros y blynyddoedd nesaf i gwblhau'r ddau broject yma. Mae hynny'n uchelgais cryf iawn i fi, fel un sydd â chysylltiadau hanesyddol drwy fy nheulu ac ati gyda'r diwydiant llechi, yn enwedig yn y gogledd. Mae hynny yn rhywbeth fydd hefyd yn cysylltu, rydyn ni'n gobeithio, hefo'r cynnig diweddaraf sydd wedi mynd at UNESCO ynglŷn â'r diwydiant a'r diwylliant o gwmpas llechi, yn arbennig yn y gogledd, ac rydyn ni'n gobeithio cael newyddion am y cynllun yna yn ogystal. Wyt ti eisiau ychwanegu rhywbeth yn fanna?